ศบค. ผ่อนปรนให้เปิดห้างสรรพสินค้าบางส่วนและขยายเวลาเคอร์ฟิวเป็น 23.00 น. -04.00 น. ขณะที่วันนี้มีผู้ติดเชื้อเพิ่ม 7 คน ไม่มีผู้เสียชีวิต
ศบค. ผ่อนปรนให้เปิดห้างสรรพสินค้าบางส่วนและขยายเวลาเคอร์ฟิวเป็น 23.00 น. -04.00 น. ขณะที่วันนี้มีผู้ติดเชื้อเพิ่ม 7 คน ไม่มีผู้เสียชีวิตน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 7 คน ทำให้ผู้ติดเชื้อสะสมรวมอยู่ที่ 3,025 คน หายป่วยเพิ่ม 97 คน รวมหายป่วยแล้ว 2,854 คน อยู่ระหว่างการรักษาตัว 115 คน และไม่มีผู้เสียชีวิตวันนี้ รวมเสียชีวิตสะสมอยู่ที่ 56 ราย ผู้ติดเชื้อรายใหม่ทั้ง 7 คน คือ ผู้ที่เดินทางมาจากปากีสถาน เมื่อวันที่ 7 พฤษภาคมที่ผ่านมา เป็นชาย 6 คน หญิง 1 คน อายุระหว่าง 17 - 31 ปี ส่วนมาตรการผ่อนคลายที่ผ่านมาร้านเสริมสวยไม่ผ่านเกณฑ์ที่กระทรวงสาธารณสุขกำหนดถึง ร้อยละ 63.08 ส่วนร้านสปา ร้านอาบน้ำ รับเลี้ยงและตัดขนสัตว์ ไม่ผ่านเกณฑ์ร้อยละ 53 ทั้งนี้หากทุกคนใช้ชีวิตวิธีใหม่ หรือ new normal ต่อไป เชื่อว่าจะเพิ่มศักยภาพของไทยในอนาคตส่วนการผ่อนปรนเพิ่มเติมวันนี้ ที่ประชุม ศบค. มีมติให้เลื่อนระยะเวลาการห้ามออกนอกเคหะสถาน เป็นเวลา 23.00 น. ถึง 04.00 น. แต่ยังคงมาตรการงดการเดินทางเข้าออกราชอาณาจักรทั้งทางบกทางน้ำและทางอากาศเหมือนเดิม เช่นเดียวกับการเดินทางข้ามจังหวัด ขณะที่กิจการและกิจกรรมที่มีการผ่อนปรนเพิ่มเติมด้านเศรษฐกิจและการดำเนินชีวิต ที่จะเปิดให้บริการได้ในวันที่ 17 พฤษภาคมเป็นต้นไป ได้แก่ ศูนย์การค้า ห้างสรรพสินค้า และ community mall โดยให้เปิดในส่วนของสินค้าอุปโภค ร้านขายปลีก ธุรกิจคอมพิวเตอร์ หนังสือ เครื่องใช้ไฟฟ้า เครื่องนอน วัสดุก่อสร้าง วัสดุสำนักงาน เครื่องครัว อุปกรณ์จำเป็นภายในครัวเรือน ต้นไม้เสื้อผ้า เครื่องแต่งกายอุปกรณ์กีฬา เครื่องประดับ บริการอินเทอร์เน็ต ซักอบรีด ประดับยนต์ ล้างรถยนต์ ธุรกิจบัตรเครดิต สินเชื่อส่วนบุคคล ประกันภัย คลินิกเวชกรรม ร้านเสริมสวยแต่งผมสำหรับบุรุษหรือสตรี ร้านอาหารภัตตาคาร ศูนย์อาหาร ส่วนคลินิกเสริมความงามให้เปิดได้เฉพาะเรือน-ร่างผิวพรรณ แต่ไม่อนุญาตในส่วนของเสริมความงามบนใบหน้าส่วนที่ยังปิดต่อไป คือ โรงภาพยนตร์ โบว์ลิ่ง คาราโอเกะ สวนสนุก สวนสัตว์ สวนน้ำ ตู้เกม ศูนย์ประชุมและห้องประชุม สถานที่ออกกำลังกาย โรงเรียนสถาบันกวดวิชา ร้านนวดแผนไทย-สปา สนามพระเครื่อง แต่เวลาเปิดปิดห้างสรรพสินค้าให้รอความชัดเจนจากประกาศอีกครั้ง